ПРОТОКОЛ

05.02.2025 г.

от заседание на Управителния съвет на Българска федерация по петанк проведено на 05.02.2025 г.
Днес 05.02.2025 г. от 18.00 часа, се проведе заседание на Управителния съвет на БФП.
На заседанието присъстваха следните членове на УС: Людмил Смуков, Стамат Узунов, Румен Рачев, Мартин Димитров. В двустранен контакт онлайн участва Златин Златинов.

Председател на заседанието бе Людмил Смуков и протоколчик Румен Рачев.
Обявен бе предварително съгласувания с членовете на УС
ДНЕВЕН РЕД:


1. Обсъждане и вземане на решение за свикване на Общо отчетно събрание на БФП през месец март 2025 година.
2. Обсъждане и вземане на решение за Дневен ред на ОС на БФП и списък на необходимите документи за подготовката на ОС.
3. Обсъждане и вземане на решение за състав на комисии за провеждането на ОС на БФП и състав на работни групи за изготвяне на необходимите документи.

4. Организационни.
По т. 1-ва от дневния ред:
Председателят на УС – Л. Смуков запозна членовете с предстоящите задачи пред сдружението и необходимостта от провеждане на ОС на БФП.
Председателят на УС направи предложение: Общото събрание /което по същество ще бъде отчетно за 2024 година да се проведе на 11.04.2025 година.
След проведаната дискусия, осъществената двустранна онлайн връзка, отчитане на изказаните мнения и изразените становища, УС на БФП взе с 5 /пет/ гласа „За“, 0 „против“ и 0 „въздържал се“, следното

Решение по т. 1-ва от дневния ред:

На основание чл. 26. (1) от ЗЮЛНЦ и чл.чл. 23 (1) и 29, т. 3 от Устава на БФП, Управителният съвет свиква Общо отчетно събрание на БФП на 11.04.2025 г. от 18.00 часа, в заседателната зала на Министерството на младежта и спорта, гр. София, бул. "Васил Левски" № 75.

По т. 2-ра от дневния ред:

Председателят на УС представи проект на Дневен ред на ОС и списък с документите, които следва да бъдат изготвени и предоставени на спортните клубове /членове на БФП/ заедно с Поканата за ОС.
Проекта за ДНЕВЕН РЕД на ОС, е следният:
1.
Доклад на мандатната комисия и проверка на кворума.

2.
Отчетен доклад на УС за дейността на БФП през 2024 година.

3.
Финансов отчет на УС на БФП за 2024 г. и доклад на финансовата комисия.

4.
Приемане на Годишна програма за развитие на спорта петанк на БФП през 2025 г.

5.
Приемане на Годишен спортен календар на БФП за 2025 година.

6.
Приемане на Бюджет на БФП за 2025 г.

7.
Организационни.
Списъкът на необходимите за провеждането на ОС документи, е следният:
1. Отчетен доклад на УС за дейността на БФП през 2024 година;

2. Финансов отчет на УС на БФП за 2024 година;

3. Доклад на финансовата комисия относно финансовия отчет на УС на БФП;

4. Проект на Годишна програма за развитието на спорта петанк на БФП през 2025 година;

5. Проект на Годишен спортен календар на БФП за 2025 година;

6. Проект на Бюджет на БФП за 2025 г.

След проведаната дискусия, осъществената двустранна връзка по интернет, изказаните мнения и отчитане изразените становища, УС на БФП взе следните решения по т. 2 от дневния ред: 
След проведено гласуване, при резултат с 5 /пет/ гласа „За“, 0 „против“ и 0 „въздържал се“, УС на БФП взе следното
Решение 1 по т. 2-ра от дневния ред:

Приема се ДНЕВЕН РЕД на Общото отчетно събрание на БФП на 11.04.2025 г.:

1.
Доклад на мандатната комисия и проверка на кворума.

2.
Отчетен доклад на УС за дейността на БФП през 2024 година.

3.
Финансов отчет на УС на БФП за 2024 г. и доклад на финансовата комисия.

4.
Приемане на Годишна програма за развитие на спорта петанк на БФП през 2025 г.

5.
Приемане на Годишен спортен календар на БФП за 2025 година.

6.
Приемане на Бюджет на БФП за 2025 г.

7.
Организационни.
След проведено гласуване, при резултат с 5 /пет/ гласа „За“, 0 „против“ и 0 „въздържал се“, УС на БФП взе следното
Решение 2 по т. 2-ра от дневния ред:

Приема се СПИСЪК на необходимите за провеждането на ОС документи:

1. Отчетен пдоклад на УС за дейността на БФП през 2024 година;

2. Финансов отчет на УС на БФП за 2024 година;

3. Доклад на финансовата комисия относно финансовия отчет на УС на БФП;

4. Проект на Годишна програма за развитието на спорта петанк на БФП през 2025 година;

5. Проект на Годишен спортен календар на БФП за 2025 година;

6. Проект на Бюджет на БФП за 2025 г.

По т. 3-та от дневния ред

Председателят на УС обърна внимание на краткия срок оставащ до датата на провеждане на ОС /11.04.2025 г./ и, че съгласно чл. 23 (4) и (5) от Устава,  необходимите за провеждането на ОС документи, трябва да са изготвени, приети от УС и изпратени на спортните клубове /членове на БФП/, заедно с Поканата за участие - най-късно до един месец от обявената дата на ОС. По-конкретно – най-късно до 09.03.2025 година.
След направените предложения за състав на комисии и работни групи за навременното изготвяне на необходимите документи за Общото събрание, след проведаната дискусия, осъществената двустранна връзка по интернет, направените допълнителви предложения, изказаните мнения и отчитане изразените становища, УС на БФП взе с 5 /пет/ гласа „За“, 0 „против“ и 0 „въздържал се“, следното
Решение по т. 3-та от дневния ред:

Определя се състав на комисии за провеждане на ОС и работни групи за навременното изготвяне на необходимите документи за Общото събрание и срокове за изпълнение, както следва:

Мандатна комисия:

Състав: Даниел Тунчев; Стамат Узунов; Асен Кукушев.

Работна група за изготвяне на Доклад за дейността УС на БФП през 2024г.:

Състав: Людмил Смуков и Стамат Узунов.

Срок: 25 февруари 2025 г.

Работна група за изготвяне на Финансов отчет на УС на БФП за 2024 г.:

Състав: Людмил Смуков и Стамат Узунов.

Срок: 25 февруари 2025 г.
Комисия за проверка на финансовия отчет на УС на БФП за 2024 година:

Състав: Любомир Кутев и Мартин Димитров;

Работна група за изготвяне на Проект на Годишна програма за развитие на спорта петанк на БФП през 2025 г.

Състав: Людмил Смуков, Стамат Узунов и Румен Рачев.
Срок: 25 февруари 2025 г.
Работна група за изготвяне на Проект на Годишен спортен календар на БФП за 2025 година;

Състав: Людмил Смуков, Стамат Узунов, Маргарита Яначкова-Желева и Вилхелм Балтаджиян.
Срок: 25 февруари 2025 г..
Работна група за изготвяне на Проект на Бюджет на БФП за 2025 г.:

Състав: Людмил Смуков и Стамат Узунов 
Срок: 25 февруари 2025 г..
По т. 4-та от дневния ред

След проведената дискусия, осъществената двустранна връзка онлайн по интернет и взетите решения по т. т. 1,2 и 3 от дневния ред, по предложение на Председателя, на основание чл. 23, (3), (4) и (5) от Устава на БФП, Управителният съвет взе следните решения по т. 4 от дневния ред:
След проведено гласуване, при резултат с 5 /пет/ гласа „За“, 0 „против“ и 0 „въздържал се“, УС на БФП взе следното
Решение 1 по т. 4-та от дневния ред:

Известие за свикването на ОС на БФП и датата на провеждането му /11.04.2025 г./, да бъде изпратено по ел. поща до СК, да бъде публикувано на интернет сайта и на ФБ-страницата на БФП в дрок до 11.02.2025 година.

Срок: 10.02.2025 г.

Отг.: Людмил Смуков и Стамат Узунов

След проведено гласуване, при резултат с 5 /пет/ гласа „За“, 0 „против“ и 0 „въздържал се“, УС на БФП взе следното
Решение 2 по т. 4-та от дневния ред:

Определя се дата на провеждане на следващото заседание на УС на БФП -26 февруари 2025 г. от 18.00 часа.

Срок: 26.02.2025 г.

Отг.: Людмил Смуков и Стамат Узунов

В рамките на т. 4 от дневния ред, Секретарят на БФП – Стамат Узунов запозна останалите членове на УС с постъпилото предложение от Председателя на СК «Петанк клуб «Черно море – Варна» относно съставяне на комисия към БФП за развитие и популяризиране на спорта петанк в България. В основни линии предложението визира дейност по:
1. Организиране на среща с представители на общините за представяне на спорта петанк, включващо:
o - История на петанк;
o - Правилата на играта;
o – Ниво на организация на спорта петанк в България;
o - Създаване на спортен клуб съгласно ЗЮЛНЦ;
o - Забавления за деца;
o -Организиране на демонстрационен мини турнир по време на срещата с метални или меки топки.
2. Участие на БФП в различни търговски изложения, с конкретни предложения:
o – Почивка & Спа през март в София;
o – Къмпинг и караванинг през април в София;
o – Къмпинг и караванинг през октомври в Пловдив;
3. Организиране на турнири:
o – Черно море Интер Къмпинги Турнир от юли до септември;
o – Турнир на знаменитостите октомври София;
o – Междуклубен турнир на Българската федерация по петанк Пролет София – 

Есен Варна 

След последвалата дискусия по предложение на Председателя на УС, при гласуване с резултат: 5 /пет/ гласа „За“, 0 „против“ и 0 „въздържал се“, УС на БФП взе следното
Решение 3 по т. 4-та от дневния ред:
Управителният съвет създава работна група в състав:
1. Стамат Узунов;

2. Мартин Димитров;

3. Александр Картомин

за подробно разглеждане в работен порядък на предложението на Председателя на СК «Петанк клуб «Черно море – Варна» за съставяне на комисия за развитие и популяризиране на спорта петанк в България.

Стамат Узунов запозна членовете на УС с възможността за практикуване на спорта петанк в затворени помещения и открити площи с настилка неподходяща за игра с метални топки. Такива настилки са: теракота, мрамор, мозайка, дървено дюшеме, паркет и др. Такава възможност съществува с произведените от френската фирма „OBUT“ топки за т. н. „Мек петанк“. Такива топки /комплект 12 бр./ са закупени от СК „Абритус“ Разград и ще бъдат ползвани в спортния салон на едно от училищата в града в часовете по физ. възпитание. С цел популяризиране на спорта петанк и възможност за демонстрации в училища, зали и други обекти, е необходимо с такива комплекти да разполага и федерацията.
След последвалата дискусия и изказаните мнения по предложение на Председателя на УС, при гласуване с резултат: 5 /пет/ гласа „За“, 0 „против“ и 0 „въздържал се“, УС на БФП взе следното
Решение 4 по т. 4-та от дневния ред:
Да бъдат закупени 2 /два/ комплекта от по 6 /шест/ топки – общо 12 /дванадесет/  топки за „Мек петанк“, на обща стойност 200.00 /двеста/ лева, за демонстрации на играта от представители на БФП по училища, и други подходящи обекти.
Поради изчерпване на дневния ред заседанието на Управителния съвет на БФП бе закрито.

